section_heading: Prethodne okolnosti
paragraph_text: Tijekom 1942. godine borci Trogirskog odreda, članovi SKOJ-a i KPH, simpatizeri NOP-a i antifašisti pojedinih trogirskih sela često su vršili diverzantske akcije: rušili telefonske instalacije, pilali stupove, kidali žicu i uništavali izolatore onemogućavajući okupatora da održava međusobne veze. Nakon tih akcija - sabotaža talijanski vojnici redovno bi izlazili na teren u većim ili manjim grupama radi popravka instalacija. Tako su borci Trogirskog partizanskog odreda na čelu s Jozom Lozovinom Mosorom odlučili početkom prosinca 1942. izvršiti napad na talijanske postrojbe na nepreglednoj i vijugavoj cesti Vranjica - Vrsine u predjelu Kosovica.